
Бүген Казан астында "Свияжск таулары" гольф-клубы территориясендә Татарстан Республикасы Президенты Кубогына гольф буенча хәйрия турниры узды. Ачылу тантанасында Татарстан Республикасы Президенты Рөстәм Миңнеханов, ТР яшьләр эшләре буенча һәм спорт министры Владимир Леонов, "Роналд Макдоналд йорты" хәйрия фонды идарәсе рәисе Хәмзәт Хасбулатов һәм башкалар катнашты.

Бүген Әлмәттә «Татнефть» ГАҖнең яшь хезмәткәрләре арасында һөнәри осталык конкурсын ачу тантанасы узды.

Тантанада Татарстан Республикасы Президенты Рөстәм Миңнеханов, Әлмәт муниципаль районы башлыгы Айрат Хәйруллин, «Татнефть» ГАҖ генераль директоры Наиль Маһанов һәм башкалар катнашты.

Конкурста катнашучыларны сәламләп, Татарстан Республикасы Президенты Рөстәм Миңнеханов билгеләп үткәнчә, бүген монда иң яхшы яшь хезмәткәрләр җыелган, алар үз бүлекчәләрендә җиңү яулаганнар. Аның сүзләренчә, һөнәри осталык конкурсында катнашучылар саны елдан-ел арта бара, аларның әзерлек дәрәҗә дә үсә. Болар бар да «Татнефть» компаниясендә эшче һөнәренең абруе арту турында сөйли.

Шашин ис. «Татнефть» ГАҖ хезмәт коллективы «Татарстан Республикасы алдындагы казанышлары өчен» ордены белән бүләкләнде.

Бу хакта бүген Татарстан Республикасы Президенты Рөстәм Миңнеханов Нефть һәм газ сәнәгате хезмәткәрләре көнен бәйрәм итүгә багышланган тантаналы чарада хәбәр итте.

Татарстан Президенты дәүләт бүләген «Татнефть» ГАҖ генераль директоры Наил Магановка тапшырды.

Нефтьче көне һөнәри бәйрәмен «Татнефть» компаниясе лаеклы нәтиҗәләр күрсәтеп каршы ала, коллектив нефть чыгару, эшкәртү, җитештерелә торган продукция күләмен арттыру һәм сыйфатын яхшырту кебек амбицияле максатларга ирешә.\Бу хакта бүген Нефть һәм газ сәнәгате хезмәткәрләре көнен бәйрәм итүгә багышланган тантаналы чарада «Татнефть» ГАҖ генераль директоры Наил Маганов белдерде.

Тантаналар Әлмәттә олылап бәйрәм ителде.

Бүген Татарстан Республикасы Президенты Рөстәм Миңнеханов барлык республика нефтьчеләрен һәм нефть ягы халкын Нефть һәм газ сәнәгате хезмәткәрләре көне белән котлады.

Бүген Әлмәттә зур тантаналар узды, шулай ук биредә Шәһәр көнен дә билгеләп үттеләр.

Шәһәрнең үзәк Ленин урамында нефть эзләү тарихы һәм нефть ягын үстерүгә багышланган театральләшкән тамаша, сәнәгатьнең алдынгы хезмәткәрләре, нефть чыгару һәм нефть сервисы оешмалары вәкилләре катнашында бәйрәм парады булды, ретроавтомобильләр парады узды.

Сәхнәдән нефтьчеләрне бәйрәмнәре белән Татарстан Президенты Рөстәм Миңнеханов котлады.

Бүген Татарстан Республикасы Президенты Рөстәм Миңнеханов Әлмәттә буалар шарлавыгында балалар өчен уникаль уен мәйданчыгында булды.

Объект Әлмәтнең үзәгендә Мәрҗани һәм Белоглазов, Нефтьчеләр һәм Гафиятуллин урамнары арасында урнашкан.

«Буалар шарлавыгының» 2 нче чиратын яңарту эшләре 2017 елның июлендә башланган. Территорияне төзекләндерү максаты – функциональ яктан бай һәм матур архитектур-киңлекләр тирәлеге булдыру.

Бүген капремонттан соң ачылган Әлмәт балалар шәһәр поликлиникасын (Тельман ур., 61) ачу танатнасы булды.

Тантанада Татарстан Республикасы Президенты Рөстәм Миңнеханов, Татарстан Республикасы сәламәтлек саклау министры Гадел Вафин, Әлмәт муниципаль районы башлыгы Айрат Хәйруллин, һәм башка рәсми затлар катнашты.

Капиталь ремонт поликлиникада 7 ай буена барган, шул вакыт эчендә барлык төзелеш-монтаж эшләре башкарылган, заманча технологик җайланмалар куелган. Капремонт нәтиҗәсендә шәһәрнең 40 мең баласы уңайлы шартларда медицина ярдәме алачак.

Бүген Татарстан Республикасы Президенты Рөстәм Миңнеханов «Татарстан киләчәге көллияте» уку-лабораториясе комплексын ачуда катнашты.

Бу уку-лаборатория комплексы Әлмәттә «Алнас» (ЧТПЗ төркеменә керә) предприятиесе территориясендә ачылды.

«Татарстан киләчәге көллияте» «Алнас» заводы һәм и Әлмәт һөнәри көллияте базасында оештырылды һәм ул – ЧТПЗ төркеменең һәм Татарстан Республикасы Хөкүмәтенең уртак проекты.

Төп максаты – республика машина төзелеше предприятиеләрен хәзерге заман җитештерүе таләпләре нигезендә профессиональ эшче кадрлар белән тәэмин итү.

Татарстанда август ахырына бөртеклеләр мәйданнарның 70 процентында җыеп алынган. Бу хакта бүген ТР авыл хуҗалыгы һәм азык-төлек министры Марат Әхмәтов ТР Хөкүмәте йортында узган республика киңәшмәсендә хәбәр итте.

Киңәшмәне барлык муниципаль районнар белән видеоконференцэлемтә режимында ТР Премьер-министры Алексей Песошин уздырды.

2017 елның 31 августына алынган мәгълүматларга караганда,Татарстанда 1 млн. 487,8 мең кв. м. торак файдалануга тапшырылган, бу планның 61,9 %ын тәшкил итә. Бу хакта бүген ТР Хөкүмәте йортында узган республика киңәшмәсендә Татарстан төзелеш, архитектура һәм торак-коммуналь хуҗалык министры Ирек Фәйзуллин хәбәр итте.

Киңәшмәне республиканың барлык районнары белән видеоконференция режимында ТР Премьер-министры Алексей Песошин уздырды.
Рәсми Татарстан